بیرلشگن عرب امیرلیکلری، اقتصادی قیین چیلیک که دوچ کیلگن پاکستان گه 3 میلیارد دالر یاردم ایتیب بیره دی.
بیرلشگن عرب امیرلیکلری اداره سی اقتصادی اوله راق قیین چیلیک بیلن دوچ کیلگن پاکستانگه یاردم عملگه آشیریشلریدن خبر بیردی.
دولت گه باغلیغ ابوظبی ترقیات فندی نینگ 3 میلیارد دالرلیک یاردمنی تیزلیکده پاکستان دولت بانکی گه حواله ایته جگینی بیلدیردی.
یاردم قراری نینگ آرتیدن تویتر آدرسی آرقه لی بیرلشگن عرب امیرلیکلری اداره سیگه منتدارچیلیک بیلدیرگن پاکستان باش وزیری عمران خان؛
"بو قرار بیزنینگ اوزاق ییللردن بیری کمه یمه گن دوستلیگیمیز و بردم لیگیمیزنی انعکاس بیرماقده" دیب ایتدی.
وظیفه گه کیلگندن کیین ایککی مرته بیرلشگن عرب امیرلیکلری گه سفر اویوشتیرگن خان، مملکتیده یوز بیریب تورگن اقتصادی بحران دوریده کورفز مملکتیدن کیله دیگن یاردم نینگ اولر اوچون کتته اهمیت گه ایگه ایکن لیگینی قید ایتدی.
اکتوبر آییده سعودی عربستان پاکستان نینگ قرض توازنی گه یاردمچی بولیش اوچون بیر ییل جریانیده 3 میلیارد دالر تولشنی خبر بیرگن ایدی. بونگه قوشیمچه اوله راق سعودی عربستان اداره سی، پاکستان گه پولینی بیر کیین تولشی بیلن 3 میلیارد دالرلیک نفت ساتیشینی عملگه آشیره جگینی بیلدیرگن ایدی.
بوگونگچه 2 میلیارد دالرلیک یاردمنی عملگه آشیرگن سعودی عربستان قالگن 1 میلیارد دالرنی کیلگوسی آی پاکستان مرکز بانکی گه حواله قیلیشی کوتیلماقده.
اگست آییده وظیفه گه باشله گن عمران خان، مملکت نینگ وقتی ییتیب کیلگن قرض توولشلری اوچون قرض قیلیش گه مجبور بولیب قالگن لیکلرینی خلق پول فندی IMF داخل برچه دوست مملکتلر بیلن اوچره شه جگینی بیان ایتگن ایدی.
